ARIP พุ่งกระฉูด 27% นิวไฮรอบ 6 ปี จับตากลุ่ม “แอดวานซ์ รีเสิรช์” โดดเข้าถือหุ้น 10%
ARIP พุ่งกระฉูด 27% นิวไฮรอบ 6 ปี จับตากลุ่ม "แอดวานซ์ รีเสิรช์" โดดเข้าถือหุ้น 10% โดย ณ เวลา 11.16 น ราคาอยู่ที่ระดับ 1.20 บาท บวกไป 0.26 บาท
ARIP พุ่งกระฉูด 27% นิวไฮรอบ 6 ปี จับตากลุ่ม"แอดวานซ์ รีเสิรช์" โดดเข้าถือหุ้น 10% โดย ณ เวลา 11.16 น ราคาอยู่ที่ระดับ 1.20 บาท บวกไป 0.26 บาท
7 ธ.ค. 2564

ผู้สื่อข่าวรายงานว่า วันนี้(7 ธ.ค.64) ราคาหุ้นบริษัท เออาร์ไอพี จำกัด (มหาชน)  หรือ ARIP ณ เวลา 11.16 น อยู่ที่ระดับ 1.20 บาท บวกไป 0.26 บาท หรือเพิ่มขึ้น 27.66% ด้วยมูลค่าซื้อขาย 22.79 ล้านบาท ราคาหุ้นนิวไฮรอบ 6 ปี 4 เดือนโดยนับตั้งแต่หุ้นยืนที่ระดับ 1.21 บาท เมื่อวันที่ 23 ก.ค.2558

ทั้งนี้เมื่อวันที่ 3 ธ.ค.64 บริษัทแจ้งตลาดหลักทรัพย์ รายงานการเปลี่ยนแปลงโครงสร้างผู้ถือหุ้นใหญ่บริษัท ภายหลังมีการทำรายการ Big Lot ของบจ.กลุ่ม แอดวานซ์ รีเสิรช์ จำนวน 46.6 ล้านหุ้น คิดเป็นสัดส่วน 10% ดังตารางประกอบ

สำหรับการเปลี่ยนแปลงโครงสร้างการถือหุ้นดังกล่าว ยังไม่มีผลต่ออำนาจในการควบคุมบริษัทฯ และ นโยบายในการดำเนินธุรกิจในปัจจุบัน เนื่องด้วยบริษัท กลุ่มแอดวานซ์ รีเสิร์ช จำกัด เป็นนิติบุคคลที่นายมินทร์ องค์ธเนศ มีอำนาจควบคุมเบ็ดเสร็จ (ถือหุ้นไม่น้อยกว่าร้อยละ 90)
อนึ่ง ARIP บริษัทประกอบธุรกิจหลัก 3 กลุ่ม ดังนี้ 1)ธุรกิจสื่อและคอนเทนต์ 2)ธุรกิจการจัดงานนิทรรศการ งานแสดงสินค้า และกิจกรรมทางการตลาดครบวงจร 3)ธุรกิจบริการการตลาดดิจิทัล
ด้านบริษัท กลุ่มแอดวานซ์ รีเสิร์ช จำกัด และบริษัทในเครือ หรือ “กลุ่มเออาร์” เป็นกลุ่มบริษัทชั้นนำของไทย ที่ให้บริการด้านข้อมูล ข่าวสาร และความรู้ (Knowledge) รวมถึงบริการอื่น ๆ ที่เกี่ยวข้องด้วยเทคโนโลยีสารสนเทศอันทันสมัย และครบวงจร เพื่อช่วยเสริมสร้างศักยภาพให้บุคลากร หน่วยงาน และองค์กรต่าง ๆ ในการตัดสินใจทางธุรกิจ ตลอดจนการวิเคราะห์ และบริหารฐานข้อมูลอันทรงคุณค่าให้เกิดประโยชน์สูงสุดต่อองค์กร